****

**METODOLOŠKO UPUTSTVO**

**MJESEČNO ISTRAŽIVANJE O OTKUPU PROIZVODA POLJOPRIVREDE I RIBARSTVA OD PORODIČNIH/OBITELJSKIH POLJOPRIVREDNIH PROIZVOĐAČA (TRG-31)**

**SARAJEVO, 2017.**

**Izdavač: Federalni zavod za statistiku, Zelenih beretki 26, 71000 Sarajevo**

Telefon/Faks: +387 33 20 64 52

Elektronska pošta/E-mail: fedstat@fzs. ba

Internetska stranica/Web site: http//www.fzs.ba

**Odgovara: Doc. dr. Emir Kremić, direktor**

**Metodološke osnove pripremili:** Sanja Ambrožić, pomoćnik direktora za sektor poslovnih statistika

Fehrija Mehić, šef u Odsjeku za statistiku poljoprivrede, šumarstva, ribarstva i okoliša

Damir Omanović, viši stručni saradnik za statistiku poljoprivrede, poljoprivrednih cijena i okoliša u poljoprivredi

**Molimo korisnike da prilikom korišćenja podataka navedu izvor**

**PREDGOVOR**

Federalni zavod za statistiku objavljuje metodologiju za „Mjesečni izvještaj o otkupu proizvoda poljoprivrede i ribarstva od porodičnih/obiteljskih poljoprivrednih proizvođača (TRG-31)“.

Federalni zavod za statistiku ulaže velike napore s ciljem razvoja modernog statističkog sistema. Ovo metodološko uputstvo namijenjeno je svim korisnicima koje zanima način provođenja istraživanja. To se prije svega odnosi na domaće institucije i korisnike statističkih podataka, kao što su donosioci odluka, poslovni subjekti, istraživačke ustanove i šira javnost, kao i ključni korisnici u EU i ostale međunarodne organizacije. Pored toga, ovaj metodološki dokument namijenjen je osobama direktno uključenim u proces provođenja istraživanja, odnosno zaposlenicima u Federalnom zavodu za statistiku, kao i izvještajnim jedinicama.

Sadržaj

[1. PRAVNI OSNOV 5](#_Toc478027875)

[2. METODOLOŠKE OSNOVE 5](#_Toc478027876)

[2.1 CILj I SADRŽAJ 5](#_Toc478027877)

[2.2 JEDINICE POSMATRANjA/PROMATRANJA 6](#_Toc478027878)

[2.3 OBUHVAT ISTRAŽIVANJA (IZVJEŠTAJNE JEDINICE) 6](#_Toc478027879)

[2.4 METOD 6](#_Toc478027880)

[2.5 ROKOVI ZA PRIKUPLjANjE PODATAKA 6](#_Toc478027881)

[2.6 IZVORI ZA PRIKUPLjANjE PODATAKA 6](#_Toc478027882)

[3. DEFINICIJE 6](#_Toc478027883)

[3.1 OSNOVNI POJMOVI 6](#_Toc478027884)

[4. ORGANIZACIJA SPROVOĐENjA I ORGANI ZA SPROVOĐENjE STATISTIČKE AKTIVNOSTI 7](#_Toc478027885)

[5. INSTRUMENTARIJ 7](#_Toc478027886)

[5.1 UPITNIK 7](#_Toc478027887)

[5.2 UPUTSTVO ZA POPUNjAVANjE UPITNIKA 7](#_Toc478027888)

[6. PUBLIKOVANjE/PUBLICIRANJE PODATAKA 7](#_Toc478027889)

## 1. PRAVNI OSNOV

Statističko istraživanje, Mjesečni izvještaj o otkupu proizvoda poljoprivrede i ribarstva od porodičnih/obiteljskih poljoprivrednih proizvođača (TRG-31) se sprovodi u skladu sa Zakonom o statistici u Federaciji BiH ("Službene novine FBiH", br. 63/3 i 9/09) i Godišnjim planom o provođenja statističkih istraživanja od interesa za Federaciju Bosne i Hercegovine.

## 

## 2. METODOLOŠKE OSNOVE

## 2.1 CILj I SADRŽAJ

Cilj istraživanja je da se obezbijede podaci o otkupu proizvoda poljoprivrede i ribarstva od porodičnih/obiteljskih poljoprivrednih proizvođača, po grupama proizvoda i proizvodima prema teritoriji na kojoj je otkup izvršen, izraženom u količini i vrijednosti. U tu svrhu, ovom istraživanjem se prikupljaju sljedeći podaci za poljoprivredne proizvode, odnosno grupe proizvoda:

1. Količina poljoprivrednih proizvoda otkupljenih u toku izvještajnog perioda,

2. Vrijednost poljoprivrednih proizvoda otkupljenih u toku izvještajnog perioda,

3. Prosječna cijena po jedinici mjere poljoprivrednih proizvoda otkupljenih u toku izvještajnog perioda.

Rezultati dobijeni na osnovu ovog izvještaja se koriste za dobivanje podataka o otkupljenim količinama, vrijednostima i prosječnim cijenama poljoprivrednih proizvoda za potrebe nacionalnih računa, izračunavanje indeksa fizičkog obima poljoprivredne proizvodnje, ekonomskih računa u poljoprivredi i indeksa cijena poljoprivrednih proizvoda.

## 2.2 JEDINICE POSMATRANjA/PROMATRANJA

Ovim istraživanjima prikupljaju se podaci o otkupu i prodaji poljoprivrednih proizvoda: količina (u tonama, hilj. kom., hilj. lit), vrijednost (u KM) i prosječne cijene (u KM) poljoprivrednih proizvoda za referentni mjesec. Jedinice posmatranja su poslovni subjekti-pravne osobe i dijelovi poslovnih osoba koji otkupljuju poljoprivredne proizvode neposredno od porodičnih poljoprivrednih gazdinstava/gospodarstava.

## 2.3 OBUHVAT ISTRAŽIVANJA (IZVJEŠTAJNE JEDINICE)

Statističim istraživanjem su obuhvaćeni poslovni subjekti-pravne osobe i dijelovi pravnih osoba koji otkupljuju poljoprivredne proizvode neposredno od porodičnih/obiteljskih proizvođača/ gazdinstava u cilju prodaje ili prerade otkupljenih proizvoda razvrstani u Područja C i G prema KDBiH 2010. Adresar izvještajnih jedinica za ovaj izvještaj formira se na osnovu Statističkog poslovnog registra (SPR).

## 2.4 METOD

Prikupljanje podataka provodi se izvještajnim metodom tj. obracsem. Svaka izvještajna jedinica na obrascu, na osnovu svoje poslovne evidencije dokumentacije, upisuje količine, vrijednost i prosječnu cijenu po jedinici mjere otkupljenih poljoprivrednih proizvoda. Izvještajne jedinice dostavljaju podatke za sve svoje poslovne jedinice. Izvještavanje se provodi u mjesečnoj periodici.

## 2.5 ROKOVI ZA PRIKUPLjANjE PODATAKA

Izvještajne jedinice, popunjene obrasce dostavljaju Kantonalnim službama za statistiku Federalnog zavoda za statistiku Federacije Bosne i Hercegovine. Rok za dostavu upitnika izvještajnim jedinicama je 5 dana po isteku izvještajnog mjeseca. Kantonalne službe za statistiku FZS prekontrolisane izvještaje dostavljaju 10 dana po isteku izvještajnog mjeseca Federalnom zavodu za statistiku u Sarajevu. Rok za izradu saopćenja je 25 dana po isteku referentnog mjeseca.

## 2.6 IZVORI ZA PRIKUPLjANjE PODATAKA

Izvori za sastavljanje izvještaja su knjigovodstvena i druga dokumentacija kojom raspolažu izvještajne jedinice koje sastavljaju izvještaje.

## 

## 3. DEFINICIJE

## 3.1 OSNOVNI POJMOVI

Pod otkupom poljoprivrednih proizvoda od porodičnih poljoprivrednih proizvođača podrazumijeva se kupovina poljoprivrednih proizvoda neposredno od porodičnih poljoprivrednih proizvođača/gazdinstava koju vrše poslovni subjekti, poljoprivredne i druge organizacije u cilju prodaje, dorade ili prerade.

Otkupom poljoprivrednih proizvoda od poljoprivrednih proizvođača/gazdinstava obuhvaćeni su sljedeći vidovi otkupa:

1. slobodan otkup – kupovina poljoprivrednih proizvoda iz samostalne proizvodnje porodičnih gazdinstava, ostvarena na osnovu slobodne ponude i tražnje,
2. ugovoreni otkup – preuzimanje poljoprivrednih proizvoda od porodičnih poljoprivrednih proizvođača/ gazdinstava na osnovu ugovora sa otkupnim i drugim organizacijama o preuzimanju i isporuci određenih proizvoda (žito, industrijsko bilje, stoka, mlijeko itd.),
3. otkup iz organizirane/organizovane proizvodnje – preuzimanje poljoprivrednih proizvoda koji potiču iz ugovorom regulisane proizvodnje, saradnje porodičnih poljoprivrednih proizvođača/gazdinstava sa poslovnim subjektima, poljoprivrednim i drugim organizacijama (kooperacija) i preuzimanje poljoprivrednih proizvoda od udruženih zemljoradnika.

Pod vrijednošću otkupa poljoprivrednih proizvoda od porodičnih/obiteljskih poljoprivrednih proizvođača podrazumijeva se vrijednost otkupljenih proizvoda, obračunatih prema cijenama po kojima su otkupne organizacije plaćale preuzete proizvode. U vrijednost otkupa uključen je isplaćeni avans za preuzete proizvode. Iz vrijednosti otkupa isključeni su troškovi otkupnih organizacija oko preuzimanja, prevoza do magacina, čuvanja i uskladištenja otkupljenih proizvoda. Vrijednost otkupa ne sadrži PDV naknadu, kao i premije koje porodično poljoprivredno gazdinstvo dobija na ime isporučenih količina određenih proizvoda.

Prosječne otkupne cijene poljoprivrednih proizvoda izračunate su na osnovu podataka o količinama i vrijednosti poljoprivrednih proizvoda, otkupljenih od porodičnih gazdinstava. Iz prosječnih otkupnih cijena isključeni su transportni i ostali troškovi koji nastaju u prometu poljoprivrednih proizvoda, kao i rabat i ostale povlastice koje proizvođači odobravaju kupcima.

## 

## 4. ORGANIZACIJA SPROVOĐENjA I ORGANI ZA SPROVOĐENjE STATISTIČKE AKTIVNOSTI

U pripremama i provođenju ove statističke aktivnosti učestvuju Federalni zavod za statistiku FBiH – Odjeljenje za statistiku poljoprivrede, šumarstva i ribarstva i sve Kantonalne službe Federalnog zavoda za statistiku Federacije Bosne i Hercegovine.

Federalni zavod za statistiku Federacije Bosne i Hercegovine, odnosno Odjeljenje za statistiku poljoprivrede, šumarstva, ribarstva i okoliša na bazi utvrđene metodologije, sastavlja uputstva za organizaciju i provođenje aktivnosti, štampa obrasce i uputstva neophodna za realizaciju aktivnosti, dostavlja informacije za ažuriranje adresara, dostavlja obrasce izvještajnim jedinicama preko Kantonalnih službi Federalnog zavoda za statistiku FBiH, vrši kontrolu izvještaja – ispravnost podataka, obrađuje i unosi podatke i objavljuje rezultate statističkog istKantonalne službe Federalnog zavoda za statistiku Federacije BiH dostavljaju upitnike izvještajnim jedinicama, pružaju pomoć izvještajnim jedinicama kod sastavljanja izvještaja i prikupljaju izvještaje.

## 5. INSTRUMENTARIJ

## 5.1 UPITNIK

Za provođenje mjesečnog istraživanja o otkupu poljoprivrednih proizvoda od porodičnih gazdinstava koristi se Mjesečni izvještaj o otkupu proizvoda poljoprivrede i ribarstva od porodičnih/obiteljskih poljoprivrednih proizvođača (TRG-31).

## 5.2 UPUTSTVO ZA POPUNjAVANjE UPITNIKA

Uputstvo za popunjavanje izvještaja o otkupu proizvoda poljoprivrede i ribarstva od porodičnih/obiteljskih poljoprivrednih proizvođača TRG-31 dato je u okviru upitnika.

## 6. PUBLIKOVANjE/PUBLICIRANJE PODATAKA

1. Saopćenje/Saopštenje – Prodaja i otkup poljoprivrednih proizvoda u Federaciji BiH

2. Mjesečni statistički pregled Federacije Bosne i Hercegovine

3. Statistički godišnjak Federacije Bosne i Hercegovine

4. Web stranica Federalnog zavoda za statistiku FBiH [www.fzs.ba](http://www.fzs.ba)